Diari Oficial de la Generalitat Valenciana


Sumari del DOGV 8972, del 10-12-2020 (2020/10699)

RESOLUCIÓ de 7 de desembre de 2020, de la Conselleria d'Educació, Cultura i Esport, per la qual s'adjudiquen les subvencions urgents al sector del llibre per la Covid-19.
--------------------------------------------------------------------------------------------------------------------------------------------------------------------------

### Dades del document

Número de DOGV
:   8972

Data del DOGV
:   10-12-2020

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2020/10632


Data del document
:   07-12-2020

Organisme emissor
:   Conselleria d'Educació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * ajuda pública

RESOLUCIÓ de 7 de desembre de 2020, de la Conselleria d'Educació, Cultura i Esport, per la qual s'adjudiquen les subvencions urgents al sector del llibre per la Covid-19. [2020/10023]  
Mitjançant el Decret 110/2020, de 7 d'agost, del Consell, es van establir les bases reguladores per a la concessió directa de subvencions urgents al sector del llibre per la Covid-19 (DOGV 8880, 12.08.2020). Mitjançant el mateix decret es convoca per a l'exercici 2020 la concessió directa de subvencions urgents al sector del llibre per la Covid-19.  
  
S'acredita que hi ha consignació pressupostària suficient en la línia S1008, del programa 56.95.18.525.76, del capítol IV, dels pressupostos de la Generalitat per a l'any 2020, dotada amb 1.000.000 euros per a atendre les obligacions derivades d'aquesta resolució.  
D'acord amb l'article 14 de l'esmentat Decret 110/2020, regulador d'aquestes subvencions urgents al sector del llibre per la Covid-19, aquestes ajudes se sotmeten al règim de minimis, establit en el Reglament UE número 1407/2013, de la Comissió, de 18 de desembre de 2013. En cap cas, aquestes subvencions, segons l'apartat 2 del Reglament, podran superar l'import màxim total de 200.000 euros en un període de tres exercicis fiscals (l'exercici fiscal corrent i els dos exercicis anteriors).  
Acabat el termini de presentació de sol·licituds, acompanyades de la documentació corresponent, s'ha reunit la comissió d'avaluació constituïda a aquest efecte, la qual ha examinat les sol·licituds d'acord amb els criteris establits en l'article tercer del Decret 110/2020, de 7 d'agost, pel qual es convoquen aquestes subvencions, i ha elevat l'informe a l'òrgan competent perquè formule la proposta de resolució corresponent. Vista aquesta proposta, i de conformitat amb l'article desé del Decret 110/2020, de 7 d'agost, del Consell, resolc:  
  
  
Primer  
Concedir a les entitats que s'esmenten en l'annex II, Entitats subvencionades, les ajudes econòmiques per un import total de 680.263,45 euros, en concepte de subvenció, que es faran efectives a càrrec del pressupost de l'any 2020 de la Generalitat, dins de l'aplicació pressupostària 28.51.92.190.44, capítol IV, i de la línia S1008, denominada «Ajudes excepcionals al sector del llibre per a pal·liar els efectes de la Covid-19».  
  
Segon  
Desestimar les sol·licituds presentades que s'indiquen en l'annex I, Entitats excloses, amb el motiu de l'exclusió.  
  
De conformitat amb el que s'estableix en els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques, i 10, 14 i 46 de la Llei reguladora de la jurisdicció contenciosa administrativa, contra aquesta resolució, que posa fi a la via administrativa, es podrà recórrer potestativament en reposició o bé caldrà plantejar directament un recurs contenciós administratiu en els terminis i davant dels òrgans que s'indiquen a continuació:  
a) El recurs potestatiu de reposició s'haurà d'interposar davant del conseller d'Educació, Cultura i Esport, en el termini d'un mes, a comptar a partir de l'endemà de la publicació d'aquesta resolució en el Diari Oficial de la Generalitat Valenciana.  
b) El recurs contenciós administratiu s'haurà d'interposar davant dels jutjats contenciosos administratius de la Comunitat Valenciana en el termini de dos mesos, a comptar a partir de l'endemà de la publicació d'aquesta resolució en el Diari Oficial de la Generalitat Valenciana.  
  
  
València, 7 de desembre de 2020.- La directora general de Cultura i Patrimoni: Carmen Amoraga Toledo.